# data[].attributes.body
Ehkäisevä päihdetyö on päihteiden aiheuttamien haittojen ehkäisyä ja vähentämistä. Työn tavoitteena on vähentää päihteiden kysyntää, saatavuutta, tarjontaa ja päihdehaittoja sekä edistää terveyttä, turvallisuutta ja hyvinvointia.

Ehkäisevä päihdetyö kohdistuu alkoholiin, huumausaineisiin, tupakkaan ja muihin päihtymiseen käytettyihin aineisiin. Rahapeliriippuvuus ja muut toiminnalliset riippuvuudet kuuluvat myös työn piiriin.

# data[].attributes.headline
Laki ohjaa ehkäisevän päihdetyön toteuttamista

# data[].attributes.subject
Laki ohjaa ehkäisevän päihdetyön toteuttamista

# data[].attributes.body
Valtiolla ja kunnilla on lakiin perustuva velvollisuus tuottaa rakenteet, jotka mahdollistavat ehkäisevän päihdetyön tekemisen. Terveyden ja hyvinvoinnin (THL) laitos vastaa valtakunnallisesti ehkäisevän päihdetyön koordinoinnista ja ohjauksesta.

# data[].attributes.headline
Ehkäisevä päihdetyö on yhteistyötä eri toimijoiden välillä

# data[].attributes.subject
Ehkäisevä päihdetyö on yhteistyötä eri toimijoiden välillä

# data[].attributes.body
Ehkäisevää päihdetyötä tekevät viranomaiset, järjestöt, yritykset ja yhteisöt. Työtä tehdään esimerkiksi osana kunnan sosiaali- ja terveyspalveluja, kouluissa, nuorisotoiminnassa ja muussa vapaa-ajantoiminnassa.

Jokainen kansalainen voi myös itse tehdä ehkäisevää päihdetyötä hankkimalla tietoa päihdeongelmista ja niiden ehkäisemisestä ja virittää omassa ympäristössään keskustelua ja toimintaa.

# data[].attributes.body
Tupakka on stimulantteihin luokiteltu päihde. Yleisin tupakkatuote on tupakka, jota poltetaan savukkeissa, sikareissa, piipussa tai vesipiipussa, nuuska ja purutupakka kuuluvat savuttomiin tupakoihin. Tehdasvalmisteiset savukkeet ovat Suomessa selvästi suosituimpia tupakkatuotteita.

Tupakka on Suomessa laillinen päihde, tosin sen hallussapito on alle 18-vuotiailta kiellettyä. Tupakkaa ei myöskään saa myydä tai luovuttaa alaikäiselle.

Arviolta noin 15-17 % suomalaisista tupakoi päivittäin, mutta käyttö on vähäisempää kuin läntisessä Euroopassa keskimäärin. Tupakanpoltosta myös kertyy yhteiskunnalle joka vuosi noin 1,5 miljardin suuruiset haittakustannukset. Vaikka tupakointi on 2000-luvun aikana selvästi vähentynyt, se aiheuttaa Suomessa vuosittain tuhansia ennenaikaisia kuolemia.

# data[].attributes.body
Tupakan päihdyttävä vaikutus syntyy nikotiinista, ja aine vaikuttaa aivojen nikotiinireseptorien välityksellä piristäen ja tuottaen mielihyvää, sekä lisäämällä muun muassa dopamiinin eritystä.

Psyykkiset vaikutukset: Yleensä nikotiini saa käyttäjässään aikaan hyvän olon tunteita, tilanteesta riippuen se joko piristää tai rauhoittaa. Nikotiini voi parantaa keskittymiskykyä, lievittää stressiä ja vähentää ruokahalua.

Fyysiset vaikutukset: Tupakointi nostaa verenpainetta ja pulssia, kuivattaa suun limakalvoja, lisää syljeneritystä ja laajentaa keuhkoputkia, myös vapinaa voi esiintyä.

# data[].attributes.body
Runsaan käytön riskejä

Tupakoinnin haittavaikutukset kohdistuvat lähes kaikkiin elimistön osiin.

-       eri syövät, mm. 90% keuhkosyövistä johtuu tupakoinnista, joka kolmas syöpä tupakan aiheuttama

-       keuhkoahtaumataudit

-       muut keuhkosairaudet

-       sepelvaltimotaudit

-       2 tyypin DM

-       aivohalvaus

-       lisääntymiskyvyn lasku

-       suun terveys

-       elinajan odote tupakoitsijalla jopa 10 vuotta vähemmän

# data[].attributes.body
Tupakka on yksi voimakkaimmin riippuvuutta aiheuttavista päihteistä ja se voi olla sekä fyysistä tai psyykkistä, jolloin lopettamista seuraa vieroitusoireita. Toistuvan käytön myötä tupakan vaikutuksille kasvaa toleranssi, mikä lisää riskiä riippuvuuden kehittymiselle.

AKUUTIT RISKIT
- nikotiinimyrkytys, jos ainetta pääsee elimistöön paljon

-kuolemantapaukset harvinaisia

- terva, häkä ja muut myrkylliset aineet pääsevät elimistöön

# data[].attributes.body
Tupakointia on syytä välttää raskauden aikana, koska tupakan sisältämät aineet pääsevät istukan kautta sikiön verenkiertoon. Tupakointi vaikuttaa muun muassa sikiön aivojen kehitykseen sekä lisää keskenmenon ja ennenaikaisen synnytyksen riskiä, ja sikiöt ovat keskimääräisesti pienipainoisempia kuin tupakoimattomien äitien lapset. Raskauden aikainen tupakointi lisää sairauksien riskiä myös syntymän jälkeen.

# data[].attributes.body
Vältä tupakointia! Lopettamiseen saa apua esim. terveyskeskuksista, ja lopettamisen tukena voi käyttää nikotiinikorvaushoitotuotteita, joiden käyttö tulisi myös lopettaa jossain vaiheessa. Myös reseptillä saatavia tupakanvieroituslääkkeitä (mm. Champix, Zyban) on mahdollista saada.

Tupakoinnin lopettaminen on yksi merkittävimmistä terveyttä edistävistä päätöksistä, SavutonSuomi 2030! Tupakoinnin lopettamisen hyödyt ovat terveyden kannalta merkittävät, muun muassa keuhkosyövän vaara puolittuu ja aivohalvauksen riski vähenee huomattavasti. Myös maku- ja hajuaisti paranevat.